44 करोड़ से बनने वाली सड़कों की डीसी ने मांगी रिपोर्ट
पटियाला-1और 2 में 44 करोड़ से बनने जा रही सड़कों को लेकर डिप्टी कमिश्नर वरुण रुजम ने निगम से रिपोर्ट मांगी है। डीसी दफ्तर में हुई मीटिंग के दौरान उन्होंने कहा कि सड़कों पर 44 कराेड़ रुपए की खर्च किया जाएगा। निगम ने करीब 50 करोड़ का इस्टीमेट बनाया हुआ था। डीसी ने इस्टीमेट कम करने के आदेश जारी किए हैं। डीसी ने बताया कि 44 करोड़ रुपए सड़क जबकि 15 करोड़ रुपए सीवरेज वाटर सप्लाई पर खर्च किए जाने हैं। ऐसे में उन्होंने जल्द फाइनल रिपोर्ट तैयार करने के आदेश जारी किए। दूसरी ओर निगम ने सभी कौंसलरों से अपने वाॅर्डों के इस्टीमेट मांगे हैं। ऐसे में कौंसलरों ने 60 लाख से 1 करोड़ तक इस्टीमेट सौंपे हैं। कुछ इस्टीमेट तो वह है जोकि निगम ने पास किया हुआ है। फंड होने की सूरत में काम शुरू नहीं हो पाया है। जबकि कुछ नई सड़कों को बनाने का इस्टीमेट बनाया हुआ है। इस्टीमेट बनाने के लिए कौंसलरों में अफरा तफरी मची हुई है। कौंसलरों की सबमिट करके दी रिपोर्ट बुधवार को एसई हरकिरनपाल ने डीसी को दी। यहां मोहिंदरपाल सिंह, राजेश त्रिपाठी, सिमरप्रीत कौर, एसपी शरनजीत मौजूद थे।
मीटिंग के दौरान मौजूद डीसी और जानकारी देते एसडीएम गुरपाल सिंह चहल।
hin_Deva hin_Deva bho_Deva